b'\n_START_ARTICLE_\nOskar Potiorek\n_START_SECTION_\n\xc5\xbdivljenje\n_START_PARAGRAPH_\nV letih 1883-1886 je bil poveljnik 3. \xc4\x8dete kranjskega 17. pe\xc5\xa1polka v Ljubljani. Pred za\xc4\x8detkom prve svetovne vojne je deloval kot guverner avstrijske province Bosne. V Sarajevu je bil na Vidov dan leta 1914 v avtomobilu, v katerem se je peljal tudi prestolonaslednik Franc Ferdinand in na katerega je Gavrilo Princip izvedel atentat._NEWLINE_Po avstro-ogrskem ultimatu Kraljevini Srbiji je bil poveljnik avstro-ogrske vojske na balkanskem boji\xc5\xa1\xc4\x8du. Pod njegovim vodstvom je vojska leta 1914 izvedla dva napada na Kraljevino Srbijo, ki pa sta bila neuspe\xc5\xa1na. Potiorek je bil zaradi hudih porazov v bitkah na Ceru in Kolubari razre\xc5\xa1en vseh dol\xc5\xbenosti in zamenjan ter prisilno upokojen.'